Samuel Aba av Ungarn

Samuel Aba (født cirka 990, død 5. juli 1044 i Füzesabony) var en ungarsk konge rundt tiden for Ungarns grunnleggelse. Han var brorsønn til Stefan I og ungarsk konge mellom 1041 og 1044. 

Liv og virke
 Bakgrunn 
Samuel Aba var sønn av Sarolta (også skrevet Zarolta), Stefan Is yngste søster. Sámuel nedstammet fra Eödömér, en stammeleder fra den tid da magyarene slo seg ned i Karpatbuen. Det var fremfor alt at han var Stefan Is svoger som lå til grunn for hans krav på den ungarske trone.

Stefan I ble etterfulgt på tronen av en annen brorsønn, Peter Orseolo. Peter Orseolo, som fikk kongenavnet Peter I, ble avsatt fra tronen år 1041 etter et opprør. Årsaken til opprøret var at Peter I forsøkte å styrke sin egen kongemakt samt at han for dett e søkte italienske og tyske bundsforvandter.

 Konge 
Da Peter I ble avsatt, gjorde Samuel Aba krav på tronen. Han ble da også valgt til konge. Andre regenter var imidlertid ikke velvillige til Samuels regjering.{ Sámuel Aba foeaøkte å få folk over på sin side ved betydelige skattelettelser. Av denne grunn, og fordi hedenskapet fikk et nytt oppsving under hans tid, førte til konflikt med kirken, særlig med biskop Gerhard av Csanád, som offentlig klandret ham på grunn av tallrike mord av motstandere. Også adelen distanserte seg stadig mer fra kongen, som de mente undergravde deres posisjoner.

Dessuten hadde Peter I flyktet til den tysk-romerske keiser, Henrik III for å be om hjelp, og i forbund med den tsjekkiske prinsen Bretislav I ble så Ungarn angrepet i 1042. Samuel ble tvunget til å overlate territorier over Leitha til keiser Henrik.

I 1044 brøt krigen ut en gang til, og Samuel tapte slaget ved Ménfő den 5. juli. Hans forfølgere tok ham til fange ved Füzesabony og drepte ham.

Deretter ble Peter vasall til Henrik III, som gav Peter en vasallkrone. Den ungarske hellige krone, som Stefan I hadde fått av pave Sylvester II, ble sendt tilbake til Roma.

Samuel Aba ble begravd i klosteret i Abasár, som han selv hadde grunnlagt.

Familien Abas navn bevares i geografiske navn, for eksempel i Borsod-Abaúj- Zemplén (ungarsk fylke) og Abasár (by i Ungarn).

Referanser

 Litteratur 
 Europeiska regenter - Maecenas, 1999 - ISBN 963-645-053-6

Kategori:Monarker
Kategori:Huset Árpád